ΜΑΘΗΜΑ 18ο

**10.2.2: ΚΥΒΕΡΝΗΣΗ** (σελ.93-94)

**Κυβέρνηση:** Ο κυριότερος θεσμός απ’ αυτούς που ασκούν ***την εκτελεστική λειτουργία* του κράτους.**

* Αποτελείται από τον Πρωθυπουργό- που λέγεται και Πρόεδρος της Κυβέρνησης – και τους Υπουργούς.
* Ο Πρωθυπουργός έχει την ευθύνη για τη λειτουργία όλης της Κυβέρνησης. Και είναι αυτός που επιλέγει ποια πρόσωπα θα γίνουν Υπουργοί, ποια Υφυπουργοί, και ποιο Υπουργείο θα αναλάβει ο καθένας.
* Κάθε Υπουργός αναλαμβάνει το κυβερνητικό έργο που αφορά έναν τομέα του κράτους, π.χ. τα θέματα εκπαίδευσης (Υπουργείο Παιδείας).
* Υπουργοί άνευ χαρτοφυλακίου λέγονται όσοι «Υπουργοί» δεν αναλαμβάνουν κάποιο Υπουργείο, αλλά ορισμένες αρμοδιότητες που αφορούν όλη την Κυβέρνηση ή που βοηθούν το έργο του Πρωθυπουργού.
* Εξωκοινοβουλευτικοί Υπουργοί: Όσοι Υπουργοί δεν είναι μέλη της Βουλής.
* Οι Υπουργοί συντάσσουν νομοσχέδια (που επεξεργάζεται η Βουλή) και Προεδρικά Διατάγματα (που εκδίδει ο Πρόεδρος της Δημοκρατίας) μέσω των οποίων υλοποιείται το λεγόμενο **πρόγραμμα της Κυβέρνησης** και το **κυβερνητικό έργο**, όπως λέμε, η κυβερνητική πολιτική.

**10.2.3: Η ΔΙΚΑΣΤΙΚΗ ΛΕΙΤΟΥΡΓΙΑ** (σελ.94-95)

**Τα είδη των Δικαστηρίων**

**ΠΟΙΝΙΚΑ**

δικάζουν τα λεγόμενα εγκλήματα **ΠΟΛΙΤΙΚΑ**

 **δικάζουν οικονομικές και οικογενειακές**

 **διαφορές μεταξύ πολιτών**

 **ΔΙΟΙΚΗΤΙΚΑ**

**δικάζουν διαφορές μεταξύ πολιτών – Κράτους**

* Οι δικαστές λειτουργούν ανεξάρτητοι απ’ όλα τα άλλα κρατικά όργανα για να μπορούν να δικάζουν με τον σωστό τρόπο – δηλαδή αντικειμενικά και αμερόληπτα- όλες τις υποθέσεις . Ακόμα κι αυτές στις οποίες ο φορέας που διέπραξε μια παράνομη πράξη είναι το κράτος , η Κυβέρνηση ή κάποιο στέλεχός της (π.χ. Υπουργός).